14de seun vir dié egpaarDie gesin voor hul huis in Grand Rapids, Michigan (16 Februarie 2018). Die 18-jarige Brandon is nie op die foto nie. (Foto: Casey Sykes/The Grand Rapids Press via AP) Hulle was vol verwagting dat dit dalk ŉ dogter gaan wees, maar toe is dit nóg ŉ seun … Jay en Kateri Schwandt se seun is verlede week Woensdag gebore. Jay sê hulle het besluit om hom “Finley Sheboygan Schwandt” te doop. Hy verduidelik die naam kom uit ŉ verhaal wat sy skoonpa hom vertel het oor ŉ Indiaanse stamhoof wat ook baie seuns gehad het. Hy het vas geglo sy laaste kind sal ŉ dogter wees. Maar toe dié baba ook ŉ seun was, het die stamhoof hom “Sheboygan” gedoop, vir “she is a boy again”. Jay sê “daar is nie ŉ manier” dat hulle nog ŉ kind sal hê nie, alhoewel hy dit vantevore ook al gesê het. Die egpaar woon in Rockford, noord van Grand Rapids. Hul oudste seun is in sy 20’s. Kateri is self een van 14 kinders. ŉ Dokumentêre fliek oor die gesin sal in Junie deur die Lifetime Network uitgesaai word. V.l.n.r. die broers Francisco (2), Tucker (4), Luke (6), Charlie (8), Gabe (11), Wesley (9), Calvin (13), Drew (20), Tommy (16) Zach (22), Vinny (15) en Ty Schwandt (25). Brandon (18) is nie op die foto nie. (16 Februarie 2018) (Foto: Casey Sykes/The Grand Rapids Press via AP)